Бајрамовци

Бајрамовци — село во Општина Центар Жупа, во областа Жупа, во околината на градот Дебар.

Селото е населено со Македонци-муслимани, но поради политичко-религиски причини се изјаснило како турско население.

 Потекло и значење на името 

Името на селото првпат е забележано дури во  век. Името доаѓа од муслиманското лично име Бајрам, или пак од турскиот збор бајрам што означува „прослава или веселба“.

 Географија и местоположба 

Селото се наоѓа речиси во средишниот дел на територијата на Општина Центар Жупа. Селото се наоѓа во областа Дебарска Жупа, сместено на западната падина на планината Стогово. Селото е ридско, сместено на надморска височина од 860 метри. Од градот Дебар, селото е оддалечено 10 километри.

До селото води локален асфалтен пат, кој се исклучува од регионалниот пат 2249.

 Историја 

Подрачјето на Бајрамовци е населено уште од средниот век, за што сведочат повеќе наоѓалишта во неговата околина.

Бајрамовци некогаш било маало на селото Баланци, но во 1965 година добило статус на посебно село.

 Стопанство 

Атарот на селото е мошне мал и зафаќа простор од 1,7 км2, при што преовладуваат пасиштата со површина од 63,8 хектари, на шумите отпаѓаат 60,9 хектари, а на обработливото земјиште 30 хектари.

 Население 

Според статистиката на бугарскиот етнограф Васил К’нчов („Македонија, етнографија и статистика“) од 1900 година, селото Бајрамовци имало 80 жители, сите Македонци-муслимани.Кънчов, Васил. Македония. Етнография и статистика, София, 1900, стр. 261.

Селото е мало, но без некои големи промени во населеноста. Во 1961 година, селото броело 241 жител, а во 1994 година 257 жители, од кои 245 биле Турци, а 11 жители Македонци.

Според пописот од 2002 година, селото Бајрамовци броело 177 жители, сите Турци.

Според последниот попис од 2021 година, во селото живееле 104 жители, од кои 1 Албанец, 81 Турчин и 22 лица без податоци.


 Родови 

Бајрамовци е торбешко (македонско муслиманско) село.

Според истражувањата од 1954 година, во селото живеел само еден голем род.

 Доселеници: Бајрамовци (25 к.), се делат на Меровци, Ајдаровци, Абдуловци, Арифовци, Бајровци или Аџи Бајровци и Асановци. Доселени се од селото Житинени во првата половина на  век. Подалечно потекло имаат од селото Коџаџик.

 Самоуправа и политика 

Кон крајот на  век, Бајрамовци било село во Дебарската каза на Отоманското Царство.

Селото влегува во рамките на Општина Центар Жупа, која била една од ретките општини, кои не биле променети со новата територијална поделба на Македонија во 2004 година. Во периодот од 1996-2004 година, селото исто така припаѓало на некогашната Општина Центар Жупа.

Во периодот од 1955 до 1996 година, селото се наоѓало во рамките на големата општина Дебар.

Во периодот 1952-1955, селото било во рамките на тогашната Општина Баланци, во која влегувале селата Бајрамовци, Баланци, Броштица, Голем Папрадник, Горенци, Житинени, Мал Папрадник и Пареши. Во периодот 1950-1952 година селото исто така било дел од некогашната општина Баланци.

 Избирачко место 

мини|300п|десно|Поглед на селската џамија

Селото е опфатено во избирачкото место бр. 0564 според Државната изборна комисија, сместено во просториите на основното училиште на селото Центар Жупа. Во ова избирачко место е опфатено и селото Црно Боци.

На претседателските избори во 2019 година, на ова избирачко место биле запишани вкупно 315 гласачи. На локалните избори во 2021 година, на ова избирачко место биле запишани вкупно 326 гласачи.

 Културни и природни знаменитости 

Археолошки наоѓалишта
 Црков — средновековна црква и некропола; и
 Варварица — средновековна црква.

Џамии
 Џамија — главна селска џамија

Реки
 Папрадничка Река — река низ селото

 Поврзано 
 Општина Центар Жупа
 Дебар
 Дебарска Жупа

 Наводи 

Забелешки

 Надворешни врски 


Категорија:Села во Македонија
Категорија:Дебарски села
Категорија:Села во Општина Центар Жупа